**Zápisnica č. 3 zo zasadnutia Obecného zastupiteľstva v Malom Záluží,**

**ktoré sa konalo dňa 8.4.2013 o 18.00 v kancelárii obecného úradu.**

**Program zasadnutia OZ :**

1, Privítanie, určenie overovateľov zápisnice

2, Kontrola uznesení

3, Správa o kontrolnej činnosti HK za rok 2012

4,Návrh plánu kontrolnej činnosti HK na ii. Polrok 2013

5, Schválenie pracovnej cesty starostky do Srbska

6, Prerokovanie platu starostky

7, Projekt kompostovisko

8, Žiadosť p. Ľ. Hunkovej o prenájom predajných priestorov

9, Prenájom priestorov sály + kuchyne KD na akcie OZ Labuť

*10, Juniáles 2013 15.6.- in fo*

*11. Stavanie mája v obci*

12, Diskusia

13, Záver

Prítomní : viď prezenčná listina , ospravedlnená : p. Predanocyová Viera ,

Zapisovateľ : Emília Strihová

Overovatelia zápisnice : Novotný Peter ,Fuska Miroslav

1, Zasadnutie OZ zahájila starostka, ktorá prítomných členov OZ privítala..

Vzápätí boli určení overovatelia zápisnice p. Luboš Proksa a  p. Anna Velikovová. Hlavná

kontrolórka obce p. Viera Marečková predložila doplňujúci návrh do programu zasadnutia : Návrh

plánu kontrolnej činnosti HK na II. Polrok 2013, a  sl. Mahuliena Sochorová predsedkyňa OZ Labuť

predložila požiadavku na schválenie poskytovania priestorov sály a kuchyne KD pre OZ Labuť

poslancami OZ a p. Mgr. Anna Velikovová požiadala doplniť program o bod „Stavanie mája „.

Následne bol doplnený program poslancami OZ schválený.

Hlasovanie: Za : 4 Proti : 0 Zdržal sa :0

2, Kontrola uznesení :

Uznesenie č. 1/2013 – VZN č. 1/2013 o zbere a nakladaní s KO na území obce Malé Zálužie – prijaté

Uznesenie č. 2/2013 – VZN o spôsobe náhradného zásobovania vodou – prijaté

Uznesenie č. 3/2013 - Upozornenie prokurátora .OZ upozorneniu vyhovuje

Uznesenie č. 4/2013 - Poskytnutie finančných prostriedkov z dotácie vlády SR podľa uznesenia č.52/2013

3, Hlavná kontrolórka obce p. Viera Marečková predložila a prečítala správu o kontrolnej činnosti HK obce

Malé Zálužie za rok 2012- správa je súčasťou zápisnice. Po doplňujúcich otázkach poslanci správu zobrali

na vedomie .

4, Ďalším bodom programu bol doplnený bod 4, a to „Návrh plánu kontrolnej činnosti HK obce p. Viery

Marečkovej .“ Návrh je tiež prílohou zápisnice a po doplňujúcich otázkach poslancov bol bez výhrad

schválený.

Hlasovanie: Za : 4 Proti : 0 Zdržal sa :0

5, Ďaľším bodom programu bola pracovná cesta starostky do Srbska. Jedná sa o obec Kamenna Gora

s ktorou naša obec uzatvorila družobnú zmluvu. Návšteva Srbska je organizovaná akcia

Mikroregiónom Radošinka a bude sa tam jednak prezentovať naša obec a tiež rokovať

o prestupových projektoch.

Poslanci na túto cestu odsúhlasili 200 €- čo je reálny predpoklad cestovných nákladov , o ubytovanie

a stravu sa nám v Srbsku postarajú naši srbskí priatelia. Táto ponuka zúčastniť sa družobnej návštevy

bola predložená aj členom OZ , nikto však neprejavil záujem. Cesta sa uskutoční v dňoch 8,9,10 ,11

mája 2013.

Hlasovanie: Za : 4 Proti : 0 Zdržal sa :0

6, Podľa § 4, odst. 4 zákona č. 253/1994 Z.Z. o právnom postavení a platových pomeroch

starostov obcí a primátorov miest Obecné zastupiteľstvo raz ročne plat starostu opätovne prerokuje.

Obecné zastupiteľstvu určuje plat starostky obce Malé Zálužie na rok 2013 vo výške 1329 €.

Predložený materiál je prílohou tejto zápisnice.

7, Starostka informovala OZ o projekte Obecné kompostovisko . Projekt bol podaný cez Nadáciu

Pontis a výška jedného projektu môže byť aj 10 000 €. Súčasťou tohto projektu v prípade, že bude

úspešný bude aj zakúpenie 92 ks kompostérov pre domácnosti našej obce a vybudovanie

kompostoviska v hornom jarku – to znamená splanírovanie, oplotenie pozemku 15 x 15 m a zakúpenie

drvičky odpadu. Dňa 21.4. príde do našej obce Ing. Branislav Moňok prednášať o správnych

postupoch pri kompostovaní.

8, Na zverejnený zámer na prenájom predajných priestorov, ktorý bol vyvesený na úradnej tabuli a na

Inzerát na prenájom zverejnený v MY- Nitrianske noviny dňa 5.3.2013 sa prihlásila iba jedna

záujemkyňa o prenájom a to p. Ľudmila Hunková, bytom Andreja Hlinku 1537/45 951 15

Mojmírovce. . Obecné zastupiteľstvo schválilo prenájom predajných priestorov p. Ľudmile Hunkovej

za podmienok – mesačný nájom na uvedené predajné priestory bude 130 € mesačne + poplatky za

energie kde bude prihlásená ako nájomca a nájomná zmluva sa s daným subjektom uzatvorí zatiaľ na

dobu jedného roka. Potom sa nájomné znovu prehodnotí.

Výpočet nájomného : 77 m2 predajnej plochy x 20 € m2 = 1540 € /12 mesiacov = 130 € mesačne

Hlasovanie: Za : 4 Proti : 0 Zdržal sa :0

9, Predsedkyňa OZ Labuť sl. Mahuliena Sochorová predložila písomnú žiadosť o poskytnutie

priestorov kultúrneho domu na akcie ktoré budú organizované Občianskym združením Labuť.

Momentálne sa jedná o prednášku Ing. Branislava Moňoka o kompostovaní v obecných podmienkach,

ktorá sa uskutoční v nedeľu 21.4.2013 a v máji by sa mala uskutočniť beseda s bývalým slovenským

hokejovým brankárom, ktorý po ukončení kariéry pôsobí ako hokejový tréner – s p. Jánom Filcom.

Ostatné akcie budú následne OZ predložené. Dohoda znie, že OZ Labuť sa bude snažiť vlastnými

silami si potrebné financie s nejakých grantov zabezpečiť a len v prípade , že sa tak nestane rozhodne

Obecné zastupiteľstvo o bezplatnom poskytnutí uvedených priestorov.

Hlasovanie: Za : 4 Proti : 0 Zdržal sa :0

10, Starostka informovala poslancov o pripravených vstupenkách na Juniáles , ktoré sa už môžu začať

predávať záujemcom. Vstupné na 1 osobu je 10 €. Mgr. Velikovová informovala o degustáii

ponúkaného menu na túto akciu a odporučila spolu so starostkou objednať večeru na túto akciu u p.

Rolanda Maňúra , od neho bola ponuka najnižšej ceny.

11,Predsedkyňa kultúrnej komisie predložila požiadavku na finančný príspevok na akciu „ Stavanie

mája v obci Malé Zálužie 30.4.2013 vo výške cca 100 €. Uvedená suma má slúžiť na občerstvenie

obyvateľov obce – zakúpenie špekáčok, chleba a minerálky jednak pre tých, ktorí budú máj stavať a

tiež pre všetkých zúčastnených . Uvedená akcia slúži ako pripomenutie si tradícií a tiež na stmelovanie

 a súdržnosť obyvateľov obce . Poslanci OZ uvedenú sumu schválili.

Hlasovanie: Za : 4 Proti : 0 Zdržal sa :0

12, V diskusii vystúpila Ing. Eva Foltínová s už nami prerokovanou pripomienkou – postaviť

betónový plot od Jana Bilu . Poslanec Peter Novotný urobí prieskum o cenách betónových tvárnic a

predloží OZ najvýhodnejšiu cenovú ponuku a rozpočet a potom budeme uvedené riešiť ďalej.

Ďalej poslanec Peter Novotný bol skontrolovať podľa zoznamu zásoby ktoré má obec v majetku ,

informoval OZ že všetky zásoby sú v súlade so súpisom . Poslanci vzali uvedené na vedomie

a rozhodli sa prebytočné zásoby odpredať. Akým spôsobom sa ešte dohodneme.

Ďalej p. Novotný informoval o likvidácii čiernej skládky na Karačke ,odovzdal starostke doklady

a faktúry zo skládky na Bojnej, kam bol odpad uložený. Starostka sa rozhodla zlikvidovať čiernu

skládku po tom, čo na obec podal udanie Štefan Alchus.

13, Po plodnej diskusii starostka všetkým prítomných poďakovala za aktívnu účasť a zasadnutie OZ

ukončila.

V Malom Záluží dňa 10.4. 2013

Zapísala : Emília Strihová

Overovatelia zápisnice : Novotný Peter

Fuska Miroslav

**Uznesenie**

**Z riadneho zasadnutia obecného zastupiteľstva obce Malé Zálužie zo dňa**

**8.4.2013 konaného o 18,00 hod. v kancelárii starostky obce**

Obecné zastupiteľstvo –

1. **Berie na vedomie** :

- Správu o kontrolnej činnosti HK obce Malé Z8lužie za rok 2012

II.  **Schvaľuje** :

* Program schôdze

1, Uznesenie č. 6/2013

Schvaľuje plán kontrolnej činnosti HK obce p. Viery Marečkovej

na II. polrok 2013

2, Uznesenie č.7/2013

Schvaľuje pracovnú cestu starostky obce Emílie Strihovej do

Srbska a finančnú čiastku 200 € - náklady na cestu

3, Uznesenie č.8/2013

Obecné zastupiteľstvo podľa §4 odst.4 zákona č. 253/1994 Z.z

prerokovalo plat starostky a určuje plat starostky na rok 2013

vo výške 1 329 €.

4, Uznesenie č.9/2013

Schvaľuje prenájom priestorov predajne potravín v Malom

Záluží p. č. 86 parc.č.1 k. ú. Malé Zálužie jedinej záujemkyni

p. Ludmile Hunkovej bytom Andreja Hlinku 1537/45, 951 15

Mojmírovce .

6, Uznesenie č. 10/2013

Schvaľuje bezplatný prenájom miestností Kultúrneho domu

Občianskemu združeniu Labuť podľa dohodnutých pravidiel.

7, Uznesenie č. 11/2013

Schvaľuje finančnú čiastku 100 € na akciu „ Stavanie mája v

Malom Záluží „

Zapísala : Emília Strihová

V Malom Záluží dňa 10.4.2013